Barry Lyndon

Barry Lyndon 1975eko Stanley Kubrick estatubatuar zinema zuzendariaren filma da, aktore hauek antzeztua: Ryan O'Neal, Marisa Berenson, Patrick Magee, Hardy Krüger, Gay Hamilton, Godfrey Quigley eta Steven Berkoff. Stanley Kubrick bera ekoizlea izateaz gain, gidoia ere idatzi zuen, horretarako William Makepeace Thackeray idazlearen The Luck of Barry Lyndon eleberrian oinarriturik.

Lau Oscar Sari irabazi zituen: Argazkigintza onenaren Oscar Saria (John Alcott), Zuzendaritza artistiko onenaren Oscar Saria (Maurice Carter, Lionel Couch eta Patrick McLoughlin), Egokitutako soinu banda onenaren Oscar Saria (Leonard Rosenman) eta Jantzi-diseinu onenaren Oscar Saria (Ulla-Britt Sôderlund eta Milena Canonero).

Martin Scorsese estatubatuar zinema zuzendariak Stanley Kubricken film guztien artean gogokoena du.

Soinu banda 
XVIII. mendeko giroa eta estetika bikain islatu zituen, eta soinu bandak ere asko lagundu zion: Georg Friedrich Händel musikagilearen Sarabanda, Giovanni Paisielloren Il barbiere di Siviglia, eta Franz Schubert nahiz Johann Sebastian Bachen hirukoteak. Bestalde, soinu banda The Chieftains irlandar folk taldeak jotako Seán Ó Riada musikagilearen Women Of Ireland doinu goxoaz osatu zen.

Argumentua 

Irlanda, XVIII. mendea. Barry Lyndon (Ryan O'Neal) irlandar gazte abenturazale da: filmak garai hartako britainiar gizartean duen igoera eta gainbehera deskribatu ditu. Barry gazte xaloa bere lehengusu Nora Brady (Gay Hamilton) probokatzaileaz maitemindu da. Emakume manipulatzaile hori Quinn ingeles kapitain aberatsarekin (Leonard Rossiter) hitzemanda dagoenez, Barryk Quinn duelu batean hil du. Ondoren eta kapitaina hil duenez, Barryk bere ama alargunari (Marie Kean) agur esan eta jaioterritik ihes egin du, britainiar gudarostea sartu eta abentura ugari bizi ditu. Aurrerago, Barryk ustezko duelua bera erditik kentzeko bere familiaren trikimailua izan zela eta Quinn kapitaina bizirik eta Norarekin ezkondu dela ikasi du. Barry gudari gisa Europara doa, han Prusiaren aldeko espioi gisa lan egin eta beste irlandar bat ezagutu ondoren, Britainiaren aldeko kontraespioi eta jokalari profesionala bilakatu da.

Lady Lyndon (Marisa Berenson) alarguna beraz maitemintzea lortu du, nahiz eta Barryk hura maite ez. Barry emaztea eta euren semearekiko axolagabea da, aldiz Lord Bullingdon-ek (Leon Vitali) Barry oportunista hutsa dela badaki. Barry gizon ziniko eta senar berekoi bilakatu da. Bikoteak beste seme bat du, Bryan David Morley, Barry aitaren begikoa dena, baina zalditik erori ostean, hil egin da. Lord Bullingdon eta Barryren arteko duelu batean, Barryk hanka bat galdu eta espetxeratzeko mehatxupean, Ingalaterra uzteko proposamena onartu du. Hainbat urtetan zehar Barry bere amarekin Irlandan bizi ondoren, gainontzeko bizitza Europan zehar jokoan eman du.

Aktoreak 
 Ryan O'Neal, Redmond Barry (gerora, Redmond Barry Lyndon)
 Marisa Berenson, Lady Lyndon
 Patrick Magee, Chevalier du Balibari
 Hardy Krüger, Potzdorf kapitaina
 Gay Hamilton, Nora Brady
 Godfrey Quigley, Grogan kapitaina
 Steven Berkoff, Lord Ludd
 Marie Kean, Belle, Barryren ama alarguna
 Murray Melvin, Samuel Runt erreberendoa
 Frank Middlemass, Sir Charles Reginald Lyndon
 Leon Vitali, Lord Bullingdon
 Dominic Savage, Bullingdon gaztea
 Leonard Rossiter, John Quinn kapitaina
 André Morell, Lord Wendover
 Anthony Sharp, Lord Hallam
 Philip Stone, Graham
 David Morley, Bryan Patrick Lyndon
 Michael Hordern, (ahotsa) Narratzailea
 Diana Koerner, Lischen (alemaniar neska)
 Arthur O'Sullivan, Feeny kapitaina
 Billy Boyle, Seamus Feeny

Kanpo estekak 
 Barry Lyndon filmaren iragarkia ikusgai 
 Barry Lyndon filmaren IMDBko fitxa irakurgai 

Erresuma Batuko filmak
Ameriketako Estatu Batuetako filmak
Jatorrizko soinu banda onenaren Oscar Saria irabazi duten filmak
Argazkigintza onenaren Oscar sariaren irabazleak
Zuzendaritza artistiko onenaren Oscar sariaren irabazleak
Jantzi-diseinu onenaren Oscar Saria
Adulterioari buruzko filmak
Irlandan girotutako filmak
1750eko hamarkadan girotutako filmak
1760ko hamarkadan girotutako filmak
1770eko hamarkadan girotutako filmak
Ingelesezko filmak
Zuzendari Onenaren BAFTA saria duten filmak